कहा जाता है कि औरंगजेब ने ही विषप्रयोग करवाया था. फिर भी उनका खानदान मुगलों के लिए लड़ता रहा, बेटा राम सिंह असम में लछित बड़फुकन से लड़ा. कोंढाणा (सिंहगढ़) की लड़ाई में नरवीर तानाजी मालुसरे से लड़ने वाले उदयभानु और उनके आधिपत्य में मुग़लों के लिए लड़ने वाली सेना में भी ऐसे ही शल्य रहे. गोकुल जाट को जो मुगल सेना बांध कर लायी उसके सहसेनापति थे ब्रह्मदेव सिसोदिया थे. शिवाजी महाराज को महाराष्ट्र में भी ऐसे कई शल्यों से निपटना पड़ा, फेहरिस्त वो भी लंबी है.